อยากถามคุณเกี่ยวกับลดอาการปวดบวมของซีสเบื้องต้น เป็นซีสอยู่ตรงปากช่องคลอดมีอาการปวดบวมและตึงมากแต่ตอนนี้เป็นประจำเดือนเลยยังไม่ไปหาแต่อยากได้คำแนะนำกับในการรักษาเบื้องต้นค่ะในอาการลดปวดบวมและตึง ประจำเดือนหมดแล้วถึงจะไปพบแพืย์
สวัสดีค่ะ ซีสต์หรือถุงน้ำที่อยู่บริเวณปากช่องคลอด หากอยู่บริเวณแคม น่าจะเป็นถุงน้ำที่เกิดจากการอุดตันของท่อของต่อมบาร์โธลิน (Bartholin's cyst) ทำให้เมือกที่สร้างจากต่อมสะสมอยู่ในต่อมมากขึ้นเรื่อยๆ จนกลายเป็นก้อนถุงน้ำได้ ซึ่งจะทำให้คลำได้เป็นก้อน ตรงบริเวณแคมติดกับปากช่องคลอด โดยปกติถุงน้ำนี้จะไม่ทำให้เจ็บ แต่อาจทำให้ขัดๆ ได้เวลาเดิน ส่วนในขณะที่มีเพศสัมพันธ์ ถุงน้ำจะมีขนาดที่ใหญ่ขึ้นเนื่องจากมีการสร้างเมือกออกมาเพิ่มขึ้นมา หากถุงน้ำเกิดการอักเสบติดเชื้อขึ้น จะทำให้มีอาการเจ็บและปวด และอาจกลายเป็นฝีหนองตามมาได้สำหรับการรักษา หากถุงน้ำมีขนาดเล็กและไม่มีการอักเสบ การนั่งแช่ในน้ำอุ่นวันละ 2-3 ครั้ง ครั้งละ 20-30 นาที อาจช่วยให้ก้อนยุบลงได้ เนื่องจากความร้อนจะไปขยายเปิดปากท่อของต่อมออกได้ แต่หากก้อนมีขนาดใหญ่ มักไม่สามารถยุบหายไปได้เอง ซึ่งแนะนำควรไปพบสูติ-นรีแพทย์เพื่อรักษานอกจากนี้แล้ว ก้อนที่อยู่ตรงปากช่องคลอด อาจเกิดจาก- เป็นเนื้องอกของต่อมบาร์โธลิน เรียกว่า Bartholin's gland tumor แต่พบได้น้อยมาก- เป็นถุงน้ำที่เกิดจากการอุดตันของต่อมอื่นๆ เช่น ต่อมผลิตไขมัน ต่อม Skene's gland- ซีสต์ของช่องคลอด (vaginal cyst) เช่น inclusion cyst, Gartner duct cyst, urothelial cyst ซึ่งอาจพบเป็นมาแต่กำเนิด หรือเกิดตามหลังการคลอดบุตร ซึ่งหากมีขนาดเล็ก ก็ไม่ได้อนตราย ไม่จำเป็นต้องรักษาดังนั้น หากได้ลองนั่งแช่ในน้ำอุ่นแล้ว ถุงน้ำดังกล่าวไม่หายไป หรือใหญ่ขึ้นเรื่อยๆ หรือมีอาการเจ็บและปวดมากขึ้นเรื่อยๆ ก็ควรไปพบสูติ-นรีแพทย์เพื่อตรวจค่ะ